NaiveNeuron/SloPal huggingface dataset:
J. Mikolaj, podpredseda vlády a minister školstva SR: (2008-07-01):
Prijatie zákona o podpore práce s mládežou svojím obsahom zabezpečí kvalitnejšie podmienky na formovanie mladého človeka ako aktívneho občana, ktorý sa na tom spolupodieľa a ktorý spoluformuje svoj zmysel aj kvalitu svojho života. Vo viacerých európskych štátoch je problematika štátnej politiky vo vzťahu k deťom a mládeži právne upravená v samostatnom zákone. Samotný návrh zákona definuje základné pojmy používané v práci s mládežou a stanovuje v súlade s európskymi dokumentmi najvyššiu vekovú hranicu, definuje prostredie práce s mládežou a špecializovanú činnosť vrátane subjektov pracujúcich s mládežou a subjektov pracujúcich pre mládež na úrovni štátu vyššieho územného celku a obce. Ďalej je v návrhu zákona transponovaná do nášho právneho poriadku smernica Rady 2004/114 Európskeho spoločenstva z 13. decembra 2004 o podmienkach prijatia štátnych príslušníkov tretích krajín na účely štúdia, výmen žiakov, neplateného odborného vzdelávania alebo dobrovoľnej služby v oblasti dobrovoľnej práce. Transpozíciou smernice sa zabezpečí, aby dobrovoľná práca s mládežou bola v súlade s právom Európskej únie. Transponovaním smernice upravujeme aj formu vzťahu, ktorý sa vytvára medzi organizáciou a dobrovoľníkom v predmetnej oblasti a doteraz nemal právnu úpravu a bol vykonávaný len na základe určitých pravidiel alebo samostatných pravidiel. Ďalej, definuje sa právna úprava vzťahu dobrovoľníka a organizácie, čo umožní v krátkej budúcnosti vytvoriť databázu dobrovoľníkov v práci s mládežou a zavedenie tzv. mládežníckych pasov, ktoré budú obsahovať údaje o zručnostiach, skúsenostiach získaných v dobrovoľnej praxi. Predpokladáme, že toto pomôže aj mladým ľuďom pri uchádzaní sa o zamestnanie. Predmetný návrh, ďalej, upravuje akreditáciu vzdelávacích subjektov a programov v oblasti neformálneho vzdelávania mládeže. Vytvorením akreditačnej komisie v tejto oblasti bude možné schvaľovací proces zabezpečiť s lepším prepojením teórie a praxe, získať väčší prehľad o akreditovaných programoch, vykonávať monitoring ich efektívnosti, príp. podporovať vznik vzdelávacích programov pre nepokryté oblasti. Časť týkajúca sa financovania práce s mládežou podporuje vytvorenie systému práce v obciach a na úrovni vyšších územných celkov. Ďakujem, pán podpredseda.
Bugár, Béla, podpredseda NR SR (2018-02-14):
Nech sa páči, prezentujme sa a hlasujme. (Hlasovanie.) Prítomných 141 poslancov, za návrh hlasovalo 101, zdržalo sa 40 poslancov. Konštatujem, že návrh sme schválili. Nech sa páči.
Hrnčiar, Andrej, podpredseda NR SR (2018-12-05):
Pani poslankyňa Grausová, poďte.
Pročko, Jozef, poslanec NR SR (2022-12-08):
Ja som vás neoslovil.
Žiga, Peter, podpredseda NR SR (2024-09-17):
Ďakujem pekne. Ďakujem aj pánovi poslancovi Viskupičovi, že ma upozornil, rokujeme o tlači 448 o štátnych symboloch a mali sme to zle uvedené na tabuli, tak sme to už opravili. Otváram rozpravu. Do rozpravy som dostal jednu písomnú prihlášku za klub SaS – pán poslanec Dostál. Pán poslanec Dostál bude hovoriť za klub, dáme mu 30 minút.
Šeliga, Juraj, podpredseda NR SR (2020-09-18):
Ďakujem pekne, pán poslanec. Otváram rozpravu, do ktorej som nedostal žiadnu písomnú prihlášku. Chce sa niekto do rozpravy prihlásiť ústne? Pán poslanec Pročko, vy ste mi hovorili, že ste to zvažovali. Nie? (Reakcia poslanca.) Rozumiem, takže aby ste neboli ukrátený o túto možnosť. Vyhlasujem rozpravu za skončenú. Páni, vy chcete zaujať stanovisko? Ďakujem vám pekne. Prerušujem rokovanie o tomto bode. A pristúpime k ďalšiemu bodu, a to je návrh poslancov Heráka, Drábikovej Lucie na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. Návrh zákona je uverejnený ako tlač 217, návrh na jeho pridelenie výborom je v rozhodnutí č. 207. Pán poslanec Herák, nech sa páči, môžte uviesť návrh zákona. (Rokovanie o návrhu poslancov Národnej rady Slovenskej republiky Jána Heráka a Lucie Drábikovej na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 217.)
Žiga, Peter, podpredseda NR SR (2023-11-22):
Nie všetkým.
J. Richter, poslanec: (2007-10-23):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady o rokovacom poriadku v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 490 z 12. septembra tohto roku pridelila vládny návrh zákona o zvýšení výsluhových dôchodkov zo sociálneho zabezpečenia policajtov a vojakov 2007 na prerokovanie týmto výborom: Ústavnoprávnemu výboru Národnej rady, Výboru Národnej rady pre financie, rozpočet a menu a Výboru Národnej rady Slovenskej republiky pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle zákona o rokovacom poriadku Národnej rady Slovenskej republiky. Všetky výbory Národnej rady Slovenskej republiky, ktoré prerokovali uvedený vládny návrh zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkou, ktorú máte uvedenú v spoločnej správe pod bodom I. Gestorský výbor na základe stanovísk výborov k vládnemu návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2007 vyjadrených v ich uznesení uvedeným bodom III tejto správy odporúča Národnej rade Slovenskej republiky predmetný vládny návrh zákona schváliť v znení schváleného pozmeňujúceho návrhu. Spoločná správa výborov Národnej rady Slovenskej republiky k vládnemu návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2007 v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 93 na svojej 25. schôdzi. Prosím, pani podpredsedníčka, otvorte rozpravu k tomuto návrhu.
Pellegrini, Peter, predseda NR SR (2015-04-24):
Pán poslanec Kuffa.
Hrnčiar, Andrej, podpredseda NR SR (2017-03-30):
Ďalším vystupujúcim a posledným v rozprave je pán poslanec Matovič.
Bugár, Béla, podpredseda NR SR (2011-07-11):
Pani poslankyňa Rošková.
Zmajkovičová, Renáta, podpredsedníčka NR SR (2014-09-19):
Pán poslanec Kéry.
Jurinová, Erika, poslankyňa NR SR (2017-02-01):
Dovoľte mi prejaviť ľútosť nad tým, čo všetko sme si tuná vypočuli. Rada by som povedala, že nie som ani obhajcom islamu, som kresťan a je mi smutno z toho, čo som si tu dnes vypočula. Je jedna vec možno, vyťahovať úryvky bez akýchkoľvek súvislostí sa mi zdá úplne znevažujúce a veľmi zlé. A rovnako to robia možno ateisti s vyťahovaním jednotlivých viet aj z Biblie. A rovnako ich používajú, rovnako, tak ako vy teraz. Je mi strašne ľúto, keď sa tunák oháňate kresťanstvom, že práve pán Mazurek bol napríklad jedným z tých, ktorý neváhal, možno aj by bol hodil dlažobnú kocku na ženu, ktorá, ktorú tak vehementne obhajoval. Je mi ľúto toho, čo som si tu vypočula.
I. Štefanec, poslanec: (2008-10-23):
Ďakujem pekne.
Mikloško, Jozef, poslanec NR SR (2015-12-15):
Veľmi pekne ďakujem. Ďakujem za tento príspevok, si myslím, že bol informovaný, stručný, vecný, tak som si, pán poslanec, predstavoval všetky tvoje príspevky aj v minulosti. Nie sa mi to vždy podarilo, táto predstava. Nedošiel si vôbec do nejakej samonahnevajúcej sa špirály, z ktorej ťa už pozná celé Slovensko, chvalabohu, no a páči sa mi, že si aj ocenil vlastne aj koaličných poslancov a zároveň aj ministerstvo financií. Ja si tiež o ministerstve financií myslím, naozaj že si tam udržalo svojich odborníkov napriek rôznym vlnám zmien pracovníkov, ktorí objektívne informujú a v prospech ľudí robia veci, a že sa v tomto smere neraz zastali proste ľudí proti úžerníkom, výpalníkom, exekútnikom atď., rôznym nebankovkám. Bol to vlastne posledný príspevok tuná v parlamente a možno ešte nejaký budeš mať, a teda dúfam, že aj v budúcom volebnom období, len keď tu budeš (povedané so smiechom), že budeš pokračovať v tomto štýle, vecne aj tvrdo, ale proste tak, aby, aby si nikomu nedvíhal adrenalín. Ďakujem.
Pčolinský, Peter, poslanec NR SR (2017-02-03):
Ďakujem pekne. Chcem reagovať na vystúpenie nášho predsedu pána Kollára. Lebo naozaj je to tak. Chodí veľmi veľa listov v zmysle, že jednak tá matka alebo rodič, ak rodič sa stará sám o svoje deti a domáha sa výživného, majú naozaj obrovský problém sa toho výživného domôcť. Ono to reálne funguje tak, že mešká, tá druhá strana mešká s tým výživným, neplatí ho. Rádovo sú to desiatky alebo stovky euro, ktoré dlhuje. A si predstavte, že stačí, aby poslal 20 euro raz za tri mesiace, štyri mesiace, a nič sa nedeje. Už to nemôže byť ani trestný čin, lebo dnes už je trestný čin neplatenia výživného. Nič sa nedeje, lebo on poslal len 20 euro, hoci dlhuje dajme tomu 300. A proces ide ďalej. Čiže to je taký začarovaný kruh, kedy sa ten rodič nemôže domôcť toho výživného a tých svojich práv. Samozrejme, potom je na ňom administratívne, trestnoprávne, občianskoprávne alebo ako vymáhať to výživné a naozaj oni častokrát nemajú na to kapacitu. Vieme veľmi dobre, že tá legislatívna znalosť tých bežných občanov nie je nejaká veľmi vysoká a práve preto ja tiež veľmi vítam tento návrh kolegyne Krištúfkovej. Lebo naozaj, ak by vymáhanie toho výživného prebral štát, tak výrazným spôsobom sa uľahčí život práve týmto rodičom, ktorí sa toho výživného nemôžu domôcť. Ďakujem pekne.
Bugár, Béla, podpredseda NR SR (2017-09-14):
Nech sa páči, prezentujme sa a hlasujme. (Hlasovanie.) Prítomných 137, za 77, proti 43, 17 sa zdržali. Návrh sme schválili. Budeme teraz pokračovať druhým čítaní, teda hlasovaním o bode 46 nášho programu, a to o návrhu poslanca Hrnka, Čaploviča, Pašku a Bernaťáka na vydanie zákona, ktorým sa dopĺňa zákon č. 285/2009 Z. z. o poskytovaní príspevku účastníkom národného boja za oslobodenie, tlač 594. Pán poslanec Buček, ako spravodajca máte slovo. (Hlasovanie o návrhu poslancov Národnej rady Slovenskej republiky Antona Hrnka, Dušana Čaploviča, Jaroslava Pašku a Tibora Bernaťáka na vydanie zákona, ktorým sa mení a dopĺňa zákon č. 285/2009 Z. z. o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov v znení zákona č. 125/2016 Z. z. , tlač 594.)
P. Dubravay, poslanec: (2010-02-09):
Ani jeden z uvedených poslancov, ktorí tu vystupovali, mám na mysli opozíciu, sa nedotkol, alebo sa nevyjadril k podstate zákona. Áno, mám tu veľký výkričník, pán Lipšic, hneď sa k tomu dostanem. Pán kolega Mikloško, ja som zhrozený vašimi vystúpeniami v tomto volebnom období. Ja neviem, čo sa vám porobilo, ale teda... Nejdem sa ďalej vyjadrovať k vášmu vystúpeniu, pretože by sme sa dostali do nejakého rozporu a možno niektorí, ktorí sedia na balkónoch alebo novinári by mali z toho radosť, že my sa tu sporíme. Kolega Slafkovský, ty si proste nepochopil podstatu toho, čo sa prerokúva už osem rokov vo vyššom územnom celku v Žiline. Tam, ako hovoria Česi, žvaníš, už vrátnik za dverami VÚC-ky je otrávený, keď ťa vidí, ako tam vchádzaš a ty dokonca teraz v tomto volebnom období nielen vo výbore, ktorého sme spolu členmi, ale aj tu v parlamente vyprávaš, ty si neprečítal koniec, podstatu toho zákona. Bohužiaľ, a preto si to nepochopil. Nemá význam. Ale bolo tu povedané, doktor práv Lipšic, áno. Kto v úmysle dosiahnuť zmenu alebo narušenie ústavného zriadenia Slovenskej republiky alebo jej územnej celistvosti, obranyschopnosti, zvrchovanosti, alebo jej dôležitých medzinárodných zmlúv, áno, A, B a teraz C vykonáva inú činnosť v uvedenom zmysle. Čiže ten úvod jasne hovorí, o čom to je, a teda ten bod C sa na to odvoláva. Ale nie o tom. Vy ste sa proste pýtali, či poslanci Slovenskej národnej strany alebo jej členovia, alebo kto tvoril tento zákon. Je tu kolega Lipšic? Nie je, škoda, ale on ma veľmi počuje. Tak tvorili ho jeho bývalí učitelia z Právnickej fakulty a jeho starší kolegovia. Pán poslanec, mená, načo, vy ste člen ŠtB, alebo načo to potrebujete (smiech), reagovať niekde? Ale ak máte kontakty ešte ako bývalý predseda parlamentu na niektoré zložky, ktoré sa tým zaoberajú, ja vám ich potom, ale mimo parlamentu, poviem. Slovensko, naše drahé Slovensko, teraz citujem pána poslanca Rafaja z 2. 7. 1999: „Slovensko je od nepamäti križovatkou kultúr a bojiskom ideológií, priesečníkom stretu záujmov. Je prirodzené, že práve Slováci našli svoj modus vivendi v dokonalej harmónii národného a všeobecného. Preto je u Slovákov prirodzené i to, čo je u iných národov nelogické, to znamená prehnaná schopnosť zrieknuť sa vlastného ja a seba samých.“ Preto okrem iného dnes tento zákon predkladáme, aby sme sa nezriekali toho, čo naši predkovia od čias Samovej ríše, Svätoplukovej Veľkej Moravy a tak ďalej a tak ďalej. Nejdem pokračovať ďalej, pretože čas kvapí. Vzhľadom na uvedené, to, čo tu bolo povedané poslancami Slovenskej národnej strany, vzhľadom na to, čo chcú všetci členovia Slovenskej národnej strany na Slovensku, vzhľadom na to, čo chce väčšina Slovákov žiadam všetkých poslancov tejto Národnej rady, aby podporili novelu Trestného zákona. Ďakujem. (Potlesk.)
Jurinová, Erika, podpredsedníčka NR SR (2014-05-14):
Pani poslankyňa Tomanová, nech sa páči.
Taraba, Tomáš, poslanec NR SR (2021-12-07):
Vážený pán Šudík, tak predpokladajme, že tú Aničku ste naozaj v živote stretli a ste si tento príbeh takto nevymysleli. Áno, verím tomu, že, že vám mohol niekto povedať, ako strašne sa ťažko teraz žije pri zdražovaní energií. A odkážte teda pani Aničke, že takto zle sa žije aj očkovaným, aj neočkovaným dôchodcom. A keď ste nás vyzvali, aby sme odhodili stranícke tričká a podporili teda tých dôchodcov, teda pani Aničku, tak povedzte pani Aničke, že my chceme podporiť aj nejakú pani Jozefínu, ktorá očkovaná nie je a očkovať sa nedá, pretože má presne tie isté výdavky, má presne ten istý dôchodok, a teda zahoďte, pán Šudík, tie stranícke tričká a rozdajte potom tú pomoc, mali ste ešte včera 500 mil., tak rozdajte tú pomoc im všetkým, na to dostanete podporu z opozície a nemá dôvod to byť viazané na žiadne iné podmienky. Ďakujem. Lebo ide o sociálnu pomoc.
P. Paška, predseda NR SR: (2008-05-14):
(Hlasovanie.) 143 prítomných, 116 za, 2 proti, 22 sa zdržalo, 3 nehlasovali. Návrh zákona sme pridelili výborom a určili sme lehoty. Pán poslanec Richter uvedie hlasovanie v prvom čítaní o vládnom návrhu zákona o cestnej premávke a o zmene a doplnení niektorých zákonov . Je to tlač 608.
Jurinová, Erika, podpredsedníčka NR SR (2012-10-25):
Ďakujem pekne, pán poslanec. Na vaše vystúpenie registrujem tri faktické poznámky. Ukončujem možnosť prihlásiť sa. Nech sa páči, pán poslanec Raši.
A. Belousovová, podpredsedníčka NR SR: (2007-03-21):
S ďalšou faktickou poznámkou je pán poslanec Bobrík.
B. Bugár, podpredseda NR SR: (2003-10-22):
(Hlasovanie.) Prítomných 137 poslancov, za návrh 134, proti 1, zdržali sa 2. Konštatujem, že aj tento návrh sme schválili. Budeme pokračovať hlasovaním o vládnom návrhu zákona o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač 388). Spravodajcom je pán poslanec Harna. Nech sa páči. I. Harna, poslanec: Ďakujem za slovo. Vážený pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Figeľ, Ján, podpredseda NR SR (2015-10-06):
Chceli ste ešte reagovať? Nie. Pán navrhovateľ, v rozprave ste chceli vystúpiť? Nie, dobre. Takže vyhlasujem všeobecnú rozpravu týmto za skončenú. Pán navrhovateľ, ešte záverečné slovo? Nech sa páči.
Svrček, Miloš, poslanec NR SR (2022-06-16):
Áno, pán kolega Kotleba, súhlasím, práve z toho dôvodu riešil túto situáciu aj príslušný odbor na ministerstve dopravy, na sekcii cestnej dopravy. Čisto z praktického hľadiska dochádzalo k týmto problémom, že Ukrajinci, ktorí sa nachádzali na území Slovenskej republiky, sa museli vracať naspäť len kvôli tejto situácii, čiže dávame túto možnosť, aby využili možnosť technickej kontroly na území Slovenska, samozrejme pri splnení všetkých podmienok, tak ako sú dané podmienky pre slovenských vodičov, tak sú dané aj pre ukrajinských vodičov. Ale chápem, samozrejme, v praxi môže dochádzať aj k situácii, keď bude dané na kontrolu vozidlo, ktoré nemusí spĺňať tieto podmienky, no a bude sa naňho pozerať tak, že jednoducho nebude mať možnosť dostať túto kontrolu. Ale chápem, kvitujem túto pripomienku a môžem vám predzistiť ešte detailnejšiu informáciu k tomu, čiže zistím a doplním vám túto informáciu, vám osobne potom.
Jílek, Rastislav, poslanec NR SR (2020-09-24):
Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (tlač 156). Národná rada Slovenskej republiky uznesením č. 214 z 15. júla 2020 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 92 z 8. septembra 2020, výbor pre hospodárske záležitosti uznesením č. 57 zo 16. septembra 2020. Z uznesení výborov uvedených pod bodom III tejto správy vyplýva sedem pozmeňujúcich a doplňujúcich návrhov. Gestorský výbor odporúča hlasovať o týchto bodoch spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky uvedený návrh skupiny poslancov schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 60 zo 16. septembra 2020. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Vážený pán predsedajúci, otvorte, prosím, rozpravu.
Gašpar, Tibor, podpredseda NR SR (2024-09-10):
Pán Pročko, chcem vás upozorniť, tak ako sme tu mali pred chvíľou výhradu poslanca za Progresívne Slovensko, keď bol označený za pajáca, aby ste sa vyjadroval tiež normálnym spôsobom o predsedovi vlády. Ďalší s faktickou poznámkou Kalivoda.
I. Šulaj, poslanec: (2003-10-28):
Z. Martináková, podpredsedníčka NR SR: Ďakujem, pán poslanec, prosím, pán spravodajca, pokračujete.
Číž, Miroslav, doterajší podpredseda NR SR (2010-07-08):
Pán poslanec Pavol Kubovič.
Grendel, Gábor, poslanec NR SR (2017-06-21):
Ďakujem za slovo. Pán kolega Dostál, na rozdiel od teba ja absolútne súhlasím s tou časťou tejto správy, že na vine, prečo sa ľudia boja oznámiť korupciu, sú politici. A to menovite politici Robert Fico a Robert Kaliňák. A predpokladám, že autor tejto správy je v tomto s nami zajedno.
Blanár, Juraj, podpredseda NR SR (2021-06-29):
Pán poslanec Suja, ďalší s faktickou poznámkou. A poprosím, aby ste reagovali na predrečníka.
Dvořák, Oskar, poslanec NR SR (2024-01-08):
Ďakujem pekne za slovo, pán predsedajúci. Ja ďakujem veľmi pekne aj Lucii, ako to zhrnula, tú problematiku skráteného legislatívneho konania. Ja tu zažívam také opakované déja vu, pretože od začiatku, odkedy tu teda zasadá tento nový parlament v novom volebnom období, tak my prakticky rokujeme iba v skrátených legislatívnych konaniach. Viacerí už predrečníci ale aj v minulých tých skrátených legislatívnych konaniach sa venovali tomu, ako my vlastne nespĺňame tie samotné kritériá toho, aby bolo naplnené, že môžeme vôbec rokovať v skrátenom legislatívnom konaní, čo je nejaké bezpečnostné ohrozenie, ohrozenie ľudských práv alebo hrozia škody značného rozsahu. Ale aj keby sme priznali, že pri niektorých tých skrátených legislatívnych konaniach takéto kritériá sú splnené tak, ony prakticky už strácajú zmysel, lebo, lebo to niektoré tie skrátené legislatívne konania, ktorými ste, tými dôvodmi argumentovali, že musia byť prijaté do konca minulého roka, tak ste ich nakoniec v poriadku odsunuli na tento rok a ideme rokovať o nich dneska. To, tieto, tieto škody, ktoré mohli teda nastať podľa vás pri tých ostatných zákonoch, tak už asi nie sú relevantné, pretože dôležitejšie pre vás napríklad bolo vytvorenie nového ministerstva alebo tento mafiánsky balíček. A ja by som pripomenul možno jednu takúto vec, ktorú sme tu mali a nestihli sme ju teda dorokovať. To je napríklad zákon o informačnom zdravotnom systéme. Ku koncu roka sa tu rozprávalo o tom, ako sa nestíhajú vydať občianske preukazy, ako, ako sa tu, ako tu bude ohrozená zdravotná starostlivosť, ako musíme rýchlo o tom rokovať. No vy ste si zvolili, že budeme najprv o vytvorení nového ministerstva, teraz o mafiánskom balíčku. Tak ja by som možno chcel spýtať aj v súvislosti tohto skráteného legislatívneho konania. Nabehla nová povinnosť elektronických péeniek pre špecialistov, nie sú vydané občianske preukazy, tak čo keby sme napríklad možno začali teda rokovať o tom, že čo urobíme s týmto problémom, namiesto toho mafiánskeho balíčka? Ďakujem.
Šimečka, Michal, podpredseda NR SR (2024-05-10):
Pán poslanec Mikloško, nech sa páči.
Figeľ, Ján, podpredseda NR SR (2013-01-29):
Ďakujem pekne. Týmto sme vyčerpali aj ústnu časť rozpravy, vyhlasujem rozpravu za skončenú. Chcem sa teraz spýtať navrhovateľa, či chce zaujať stanovisko k rozprave. Pán minister, nech sa páči.
Gažovičová, Tina, poslankyňa NR SR (2023-12-20):
Ďakujem za slovo. Ďakujem, ja budem stručná. Naozaj sa predovšetkým chcem poďakovať kolegovi Viskupičovi za to, že, že teda podrobne poukázal na rôzne problémy s týmto zákonom a aj na to, že máme tu aj nejaké nezávislé alebo akoby ďalšie odborné inštancie typu rozpočtová rada, ktoré by sme mali počúvať, alebo teda v tomto prípade, ktoré by bolo ideálne, keby vláda počúvala, lebo naozaj sú tu zložité témy, na ktoré, ku ktorým treba pristupovať nesmierne zodpovedne. Ďakujem teda za vaše vystúpenie ešte raz.
M. Číž, poslanec: (2004-07-06):
A k pánovi Mečiarovi, no áno, len, pán Mečiar, ja vás vždy pozorne počúvam. Problém je ten, že tieto veci pravdepodobne treba riešiť iným spôsobom, ako to riešime, a aj v mojom vystúpení som sa snažil hovoriť čo najmenej v tom zmysle, že nechcem až natoľko potešiť vážených kolegov z koalície na tom, aby som demonštroval, aké nezmyselné problémy si navzájom robíme, aby sme nevedeli aspoň v tých technických otázkach nájsť východiská. Faktom jednoducho je, či je tak, alebo onak, pri racionálnom chápaní sa nedá chápať výbor integračný, ako keby bol niečím iným, ako je výbor pre európske záležitosti. A v danom prípade je úplne zrejmé, že ak si navzájom budeme spochybňovať elementárne veci, ktoré sú dohodnuté a rešpektované dva roky, tak výsledkom môže byť len nezmyselný chaos. Ďakujem. (Potlesk.)
Sloboda, Radovan, poslanec NR SR (2021-12-07):
Pán kolega Šutaj Eštok, ja som vás sa snažil počúvať, ale väčšina prejavov sa počúvať nedala, pretože to boli vaše klasické omáčky smerohlasácke, stále to isté dokola. Zlá táto vláda, vy akí ste boli geniálni, ale zrazu ste tam zapojil aj nejaké číslo a vtedy vždy zbystrím, keď niekto od vás začne používať čísla. No samozrejme, že ste úplne zase vedľa, úplne dezinformujete, klamete. Hovoril ste o inflácii, že za tejto vlády je najvyššia inflácia. Nie je to pravda! A zase len vyjsť s touto vašou rétorikou. Pozrite si, zapojte svojich asistentov, nech vám to naštudujú, ak to už neviete spraviť sám. Zistite si, aká bola inflácia za posledných 5 rokov a najväčšia inflácia bola, hádaj, kedy za posledných 5 rokov? Za vašej vlády. Za čias hojnosti, keď ste mohli plniť špajze. Ale nie, vy ste vtedy nasekali najväčšiu infláciu.
Susko, Boris, poslanec NR SR (2015-12-09):
Ako o poslednom dajte, prosím, hlasovať o pozmeňujúcom návrhu pána poslanca Kondróta.
Zmajkovičová, Renáta, podpredsedníčka NR SR (2012-09-27):
Pán poslanec Géci.
V. Veteška, podpredseda NR SR: (2004-03-03):
B. Brestenská, poslankyňa: Vážený pán predsedajúci, vážené dámy a páni, vážený pán minister, myslím, že toto je taká debata na iks rokov o fajčiaroch a nefajčiaroch, o ich ochrane, ale chcem vyjadriť svoj názor v tom, že keď sme počuli vystúpenie kolegynky, že má v mnohom pravdu, a je to vec tolerancie a vzájomnej úcty a váženia si zdravia jeden druhého. A či je to droga mäkká, tvrdá a tak ďalej, o tom nemôžeme veľmi diskutovať, by som povedala, z hľadiska toho, že vieme, že to škodí zdraviu, to je podstatné. A mňa trošku zamrzelo, keď sa otvorila krásna reštaurácia dole v tej našej novej Západnej terase, a ja si veľmi vážim, že máme takýto krásny, elegantný a čistý priestor, kde môžeme kultúrne jesť a stretávať sa s našimi hosťami, s našimi ľuďmi, s ktorými spolupracujeme, a veľmi ma zamrzelo, keď hneď sa začalo po prvých dňoch o tom, že fajčiari začali rozprávať, ako tam chcú priestor na fajčenie. Ja si myslím, že to sú jednak klenby a jednak je to presne ukážka toho, že keď máme niečo, čo je nové, čo je zdravé, čo je pekné, a keď jeme, si myslím, malo by to prostredie byť, aj kde sa stretávame, aj zdravé, teda nemalo by sa tam fajčiť. Je dosť priestorov v celých budovách, kde sa dá vyčleniť priestor. Ja si myslím, že netreba chrániť fajčiarov, ale treba im vytvoriť takisto priestor, kde si pokojne môžu fajčiť, ale nie tam, kde sedíme všetci. Ďakujem veľmi pekne. (Potlesk.)
Blaha, Ľuboš, podpredseda NR SR (2024-01-23):
Pani poslankyňa Anežka Škopová sa prihlásila ako ďalšia do rozpravy. Nech sa páči, máte slovo.
Bugár, Béla, podpredseda NR SR (2019-06-25):
Nech sa páči, prezentujme sa a hlasujme o bodoch 1 až 3 zo spoločnej správy.
M. Číž, podpredseda NR SR: (2008-01-30):
Pán minister, chcete reagovať? Nech sa páči.
Danko, Andrej, predseda NR SR (2016-10-26):
Ďakujem, pán poslanec. S reakciou na vystúpenie pána poslanca raz, dva, šesť, sedem faktických poznámok. Uzatváram možnosť prihlásenia faktických poznámok. Poprosím, pani poslankyňa Natália Grausová.
Hraško, Igor, poslanec NR SR (2012-10-30):
Ďakujem pekne, pani predsedajúca. Igor, ja sa pristavím len pri tých dvoch ceduľkách, ktoré si tu dal, rodič 1 a rodič 2. Ja si spomínam, keď som bol malý chlapec, mal som asi desať rokov pravdepodobne, tak som sa zamyslel nad tým pojmom, že rodičia, no a už vtedy mi nešlo do hlavy, že ako môže byť otec označovaný ako rodič, keď ten nerodí podľa slovného základu, že? Takže matka je rodič a otec je pravdepodobne robič, lebo ten to len urobí. No a už vidím, že vtedy som tak nejak asi zrejme inklinoval k tomu, že tieto pojmy sa budú pertraktovať aj v budúcnosti o niekoľko desiatok rokov a začneme mať polemiku o tom, či skutočne budeme nazývať otca a mamu rodičom, robičom alebo osvojičom. A bude to, myslím, zaujímavé, že ak tuná príde aj táto téma, a pokiaľ by sa náhodou podarilo presadiť takýto zákon, tak skutočne až kam sme schopní zájsť, aby sme umožnili istej menšine mať isté nadradené práva oproti väčšine. Ja sa napríklad potom budem cítiť diskriminovaný, že ja nemám zvýšené práva oproti menšine. Takže skutočne bude naozaj veľmi zaujímavé, ale dúfam, že k takémuto štádiu až nedôjdeme. Ďakujem.
Laššáková, Jana, podpredsedníčka NR SR (2012-07-31):
Pán poslanec Bugár, nech sa páči.
Pellegrini, Peter, predseda NR SR (2015-09-24):
Prezentujme sa a hlasujme o návrhu pána spravodajcu o pridelení výborom. (Hlasovanie.) Prítomných 125 poslancov, za hlasovalo 121 poslancov, zdržali sa 4 poslanci. Konštatujem, že tieto návrhy sme schválili. Pán poslanec Andreánsky uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, tlač 1719, bod 79 schváleného programu. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1719.)
A. Belousovová, podpredsedníčka NR SR: (2007-09-13):
Pani poslankyňa Sabolová, máte možnosť položiť doplňujúcu otázku. Nech sa páči.
Laššáková, Jana, podpredsedníčka NR SR (2014-05-13):
S reakciou pán poslanec Fecko.
Pellegrini, Peter, predseda NR SR (2015-05-28):
Vážené panie poslankyne, vážení páni poslanci, pokračujeme v prerušenom rokovaní hlasovaním. Poprosím pani... (Reakcia z pléna.) Strčte si kartu, stlačte. Tak skúste ešte raz, pán poslanec. Určite funguje zariadenie, pretože ak nie, tak by sme nemohli. Vidíte, kolegom ostatným fungujú, aj vám, vidíte, funguje. Takže všetko je v poriadku. Prvý pán poslanec Kaník. Nech sa páči.
M. Hort, podpredseda NR SR: (2010-02-12):
A slovo dávam pánovi poslancovi Zelníkovi.
Sopko, Miroslav, poslanec NR SR (2019-04-02):
Ďakujem za slovo, pán predseda. Ďakujem pánovi poslancovi za jeho príspevok, kde zdôvodnil veľmi racionálne, čo sú tie naše hlavné výhrady, ktoré máme, a prečo žiadame úpravu. Veľmi správne tam poznamenal, že nie všetky získané finančné zdroje sú čisté. Ja si dovolím vám pripomenúť, že v I. storočí vládol Rímskej ríši cisár Vespazián. Trebárs bol známy tým, že potreboval naplniť štátnu kasu a okrem iného zdanil aj verejné záchody. Keď ho jeho syn Titus vyzýval, že čo to robí, nechal mu ovoňať jednu mincu „as“, tak sa teda vravela tá stará rímska minca a pýtal sa ho, že či tie peniaze mu smrdia. A toť sa treba naozaj pozrieť zodpovedne na to, či tie peniaze, ktoré získavame práve z tejto činnosti, aké majú dopady potom, ako sa to prejavuje na ľudských osudoch. A ďalšia poznámka. Musíme si uvedomiť, že naozaj tu boli výhrady konkrétnych samospráv, ktoré s tým majú svoju skúsenosť. Čiže nie, netýkalo sa, tie výhrady sa netýkali tam, kde o tom verejne vedia, ale práve tam, kde majú tú negatívnu skúsenosť. A pokiaľ tu počúvam stále o aplikačnej praxi, ako treba zapájať tú skúsenosť, ktorú majú samosprávy pri reálnej tvorbe zákonov, tu skrátka tento hlas, ten ich hlas nebol vypočutý. Preto sa zamyslime, pokiaľ si myslíme, že chceme s týmto odvetvím ho udržať v určitých hraniciach, práve oni, samosprávy a práve aktívni občania, ktorí sa postavia proti tomuto biznisu, by mali byť vždy vypočutí a na základe toho sa malo konať.
P. Paška, predseda NR SR: (2009-02-04):
(Hlasovanie.) 136 prítomných, všetci boli za. Návrh uznesenia sme schválili. Pani poslankyňa Smolková bude v prvom čítaní uvádzať hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov . Je to tlač 876.
Kovačócy, Marián, poslanec NR SR (2015-11-24):
Pán predseda, keďže sme odhlasovali body zo spoločnej správy, dajte hlasovať o tom, že prerokujeme návrh zákona v treťom čítaní ihneď.
Jurinová, Erika, podpredsedníčka NR SR (2014-05-14):
Berme to ako faktickú poznámku.
Zs. Simon, minister pôdohospodárstva SR: (2004-07-06):
Návrh zákona vychádza s vládou schváleného materiálu Analýza vplyvu všeobecných profesných a prierezových komôr na podnikateľské prostredie s návrhom ďalšieho postupu. Hlavným cieľom predloženého návrhu zákona je zrušiť povinné členstvo v komore, čo je v súlade s týmto uznesením. V predloženom návrhu zákona sa podmienky členstva v komore  ustanovujú tak, aby každý uchádzač mal právo na prijatie za člena komory za podmienok ustanovených zákonom. Návrh zákona bol 24. februára 2004 a 1. júna 2004 prerokovaný v Legislatívnej rade vlády a dňa 16. júna bol schválený vládou Slovenskej republiky. Vážený pán predsedajúci, vážené pani poslankyne, vážení páni poslanci, vzhľadom na to, že predloženým návrhom zákona sa reaguje na uznesenie vlády z 3. septembra 2003 tým, že sa ruší povinné členstvo v Slovenskej lesníckej komore, dovoľujem si vás požiadať o prerokovanie predloženého návrhu zákona a vyjadrenie súhlasu s ním. Ďakujem pekne.
Vašečka, Richard, poslanec NR SR (2013-12-18):
Ďakujem pekne. Úplne súhlasím s pánom poslancom Hlinom, s tým, že naozaj slečna milá, pekne, krásne spieva, ale mne je ľúto, že v slovenskom parlamente nezaznela slovenská pieseň, dokonca ani jedna, nie to všetky tri. Neviem si predstaviť, a teraz nechcem vôbec na niekoho narážať, že by napríklad Maďari neboli takí národovci, že by v maďarskom parlamente nechali zaspievať tri pesničky, hej, a z toho ani jedna maďarská. Neviem si to predstaviť. Takže ja poprosím aj do budúcnosti, ak sa to bude dať, neobviňujem z toho nikoho, ale myslím, že z tohto bolí, ľudia, srdce na Slovensku, pred Vianocami žiadna koleda, žiadna nejaká tradičná pieseň. Slovo aleluja je fajn, ale viaže sa skôr s veľkonočnými sviatkami ako s vianočnými. Takže ďakujem, Alojz, že si na to upozornil, a dúfam, že sa to zlepší smerom k ďalším rokom a ďalším sviatkom. Ďakujem.
Sopko, Miroslav, poslanec NR SR (2017-06-15):
Ďakujem, pani predsedajúca. Ja tiež ďakujem.
Danko, Andrej, podpredseda NR SR (2023-12-13):
Poslanec Jakab.
Stohlová, Tamara, poslankyňa NR SR (2024-04-30):
Ďakujem pekne. Ja teda tiež oceňujem ten analytický prístup, ale priznám sa, že budem trošku rýpať, lebo vy ste na začiatku spomínali ten trend a čítali ste, teda že počet tých stretov že teda bol jeden, dva, tri, šesť, osem, ale keby sme išli tri roky predtým, tak by to bolo šesť, osem, šesť, tam už ten trend potom nie je až taký jasný a zjavný. A keby sme išli do toho napríklad roku 1987, tak tam tých stretov bolo jedenásť, čiže ten trend no vyzerá, že keď si stanovíme, že začíname od jednotky a vybereme si taký výsek, tak sa môže javiť, ale nie je to celkom tak. No a potom ste hovorili veľa aj o tých dátach, ktoré smerovali k tomu, akú máme hustotu medveďov na Slovensku, tak to sú vlastne dáta Národného lesníckeho centra z roku 2023 a ja aj poviem, že ako k nim oni došli. Oni zobrali pre nich a všeobecne ako prijímanú dôveryhodnú štúdiu z roku 2014 a od toho čísla iba odhadli, aký počet mláďat sa každý rok narodí. To je jediný faktor, ktorý v tom zahŕňali, a je to nepostačujúce, a prišli k číslu tritisíc takýmto spôsobom. A keď si chceme overiť tak jednoduchým spôsobom kvalitu tejto metódy, tak si to môžme porovnať práve s tým rokom 2014, keď máme tú štúdiu, ktorú považujú aj oni, aj my za dôveryhodnú, tak aj vtedy robili také odhady a vtedy ten ich odhad bol obdobne nepresný a hovoril o dvojnásobku populácie, čiže to myslím, hovorí za všetko. Naozaj treba byť veľmi opatrní ohľadom tých dát a štúdií, pretože nie všetky sú rovnako kvalitné. Ale teda to len tak ako nabok, lebo myslím si, že túto diskusiu by v skutočnosti sme mali na odbornejšom fóre viesť a nie úplne v tomto parlamentnom pléne.
Kažimír, Peter, podpredseda vlády a minister financií SR (2018-10-18):
Ďakujem veľmi pekne. V súlade so zámerom eliminácie daňových únikov na spotrebnej dani z minerálneho oleja návrh zákona zavádza povinnosť označovania pohonných látok, ide o motorový benzín a motorovú naftu, identifikačnou látkou. Takže návrhom sa ustanovujú podmienky výroby a distribúcie tejto identifikačnej látky, ako aj pravidlá nakladania s touto látkou. Návrh zákona ďalej upravuje základnú sadzbu dane na motorový benzín a motorovú naftu, a to v súlade so schválenou štátnou pomocou daňového zvýhodnenia biopalív. Toľko na úvod, ďakujem.
Pellegrini, Peter, predseda NR SR (2015-09-29):
Ďakujem veľmi pekne. Prerušujem rokovanie o tomto bode programu. Dávam teraz slovo pánovi poslancovi Čížovi, aby uviedol návrh poslancov Národnej rady Slovenskej republiky Petra Pellegriniho, Miroslava Číža a Jany Laššákovej na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. Nech sa páči.
Mezenská, Helena, poslankyňa NR SR (2014-02-13):
Je to veľká hanba, veľká hanba robiť z parlamentu dokonalú zásterku pre dokonale sa pretvarujúcich a organizovaných zločincov. Výzvy premiéra k spolupráci znejú veľmi falošne a veľmi fraškovite. Dnes všetci, ako tu sedia, dokonca aj vládni poslanci týmto výzvam, neúprimným výzvam neveria. Obviňovanie dnešnej opozície z predošlých podvodov a klamstiev vašu špinu, špinu vládnej strany nezmyje a neslúži to ani ako oprávnený, objektívny dôvod, ani ako alibi, aby ste naďalej vy ako vládna strana bez akýchkoľvek výčitiek a hanby kradli, ožobračovali už i tak ochudobnený a zbedačovaný národ. Robíte to dokonale, robíte to špinavými, klamlivými, zavádzajúcimi a manipulatívnymi metódami. Účelovo a cielene zavádzate tento národ, aby ste tak mali dokonalú zásterku na to, ako a prečo zneužívate tento parlament: pre organizovaný zločin a rabovačku.
Matovič, Igor, podpredseda vlády a minister financií SR (2022-11-10):
Vážená pani poslankyňa, odpoveď na list bola z Úradu vlády Slovenskej republiky odoslaná do Národnej rady Slovenskej republiky 10. októbra 2022. Plnenie uznesenia Národnej rady č. 1569 bolo doručené do kancelárie predsedu parlamentu a poslancovi Štefanovi Kuffovi. Odporúčame vám vyžiadať si list priamo od poslanca Štefana Kuffu. Ďakujem za pozornosť.
Blanár, Juraj, podpredseda NR SR (2021-05-11):
Ďalší v rozprave vystúpi pán poslanec Ondrej Ďurica, pripraví sa pán poslanec Miroslav Urban. Nech sa páči, pán poslanec.
Paška, Pavol, predseda NR SR (2014-06-24):
Vážené pani poslankyne, vážení páni poslanci, po krátkej technickej prestávke, po zaregistrovaní novej pani poslankyne a nového pána poslanca, ktorí nastúpili na uvoľnený mandát, do systému, budeme pokračovať v rokovaní programu 36. schôdze druhým čítaním o zákone z 28. mája 2014, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti. Je to zákon, ktorý vrátil pán prezident Slovenskej republiky na opätovné prerokovanie Národnou radou, tlač 1082. Poprosím pána poslanca Valockého, ktorý je spoločný spravodajca z výboru pre zdravotníctvo, aby nás informoval o výsledku prerokovania vráteného zákona vo výboroch. Kolegyne, kolegovia, poprosím vás, začali sme rokovanie o programe 36. schôdze. (Zaznievanie gongu.) (Rokovanie o zákone z 28. mája 2014, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1082.)
Plevíková, Zuzana, poslankyňa NR SR (2024-10-23):
Ďakujem za slovo, pán predsedajúci. Ja budem veľmi krátka najmä k tomu, čo tu vlastne odznelo, ako som to celé vnímala. A myslím si, že je celkom všeobecne známe, že nie som nejaký fanúšik kvót, všeobecne všetkých kvót. Ale teda rozumiem, že je to transpozícia smernice, ktorá je záväzná, a chcem, aby to odznelo opätovne, záväzná pre všetky členské krajiny Európskej únie. A taktiež chcem, aby tu odznelo, že je nevyhnutná na zosúladenie európskeho právneho poriadku s naším a vlastne aj na zabezpečenie plnenia záväzkov Slovenskej republiky voči Európskej únii. Proste to je fakt. A taktiež nerozumiem, prečo tu umelo hľadal v podstate kauzy Gábor Grendel a vyjadroval sa vôbec k tomu, čomu ani v podstate nerozumie. Pani poslankyňa Beáta Jurík, ďakujeme teda taktiež za konštruktívnu debatu, a teda debatu, za váš príspevok. A v podstate ste povedali všetko to, čo odznelo alebo je napísané v dôvodovej správe. A rozumiem taktiež, že Progresívne Slovensko by zaviedlo veľmi tvrdé kvóty a veľmi tvrdé sankcie. Máte to naozaj takto zadefinované a odznelo to aj z vašich úst. Tak týmto by som aj skončila svoj prejav a chcem naozaj, že toto je vlastne transpozícia smernice, aby to bolo všetkým jasné. Ďakujem. A hlasovanie bude najbližšie možné, to znamená o jedenástej hodine.
Malatinský, Tomáš, minister hospodárstva SR (2013-09-12):
Ďakujem, pani predsedajúca. Vážený pán poslanec, ako iste viete 4. zasadnutie slovensko-ukrajinskej medzivládnej komisie pre hospodársku, priemyselnú a vedecko-technickú spoluprácu sa konalo v Bratislave teraz v dňoch 2. a 3. septembra. Na záver týchto dvojdňových rokovaní som ako predseda slovenskej časti komisie spolu s predsedom ukrajinskej časti komisie, t. j. ministrom infraštruktúry Ukrajiny pánom Volodymyrom Kozakom podpísal protokol. Tento dokument je zhrnutím našich rokovaní s ukrajinskými partnermi a predstavuje aj akýsi súhrn našich spoločných úloh pre nasledujúce obdobie v rôznych oblastiach vzájomnej hospodárskej spolupráce s cieľom jej rozširovania, prehlbovania a zefektívnenia. Pri rokovaniach bol kladený dôraz na problematiku energetiky vrátane energetickej efektívnosti, úspor energie a obnoviteľných zdrojov energie a dopravy. Zhodnotený bol aj doterajší stav a perspektíva spolupráce Slovenska a Ukrajiny v takých oblastiach ako obchod, investície, poľnohospodárstvo, normalizácia, metrológia, posudzovanie zhody, ochrana práv spotrebiteľov, infraštruktúrne projekty a ďalších oblastiach. Treba povedať, že veľké ťažisko a zmenu v tejto spolupráci očakávame od pozitívneho vývoja podpisu asociačnej dohody, ktorá má byť podpísaná vo Vilniuse, predpokladáme, v novembri tohto roku. Súčasťou 4. zasadnutia komisie bolo ekonomické fórum, ktoré sa uskutočnilo v pôvodne dohodnutom termíne komisie 6. júna 2013 v Bratislave a bolo pomerne úspešné. Zúčastnilo sa ho asi 80 podnikateľov z jednej aj druhej strany. Pre vašu informáciu by som chcel na záver dodať, že podpísaný protokol bude zverejnený ako príloha k informácii o priebehu a výsledkoch 4. zasadnutia komisie, ktorú pripravuje ministerstvo hospodárstva predložiť na rokovanie vlády. Pani predsedajúca, skončil som s odpoveďou. Ďakujem pekne.
Poliačik, Martin, poslanec NR SR (2019-02-12):
Hneď pri tých doložkách nadviažem, podľa mňa nemajú byť ani schvaľovacie, ani odporúčacie, jednoducho ministerstvo má vystaviť potvrdenie, že učebnica je v súlade so školským vzdelávacím programom, bodka. A nech si každá škola kúpi a zabezpečí, čo potrebuje. Ministerstvo nemá čo posudzovať kvalitu, nemá čo posudzovať formu, nemá čo posudzovať nič, má iba povedať, že áno, podľa tejto knihy sa dá učiť školský vzdelávací program. A druhá vec, mám trošku zmiešané, trochu zmiešané pocity pri tom, že snáď to prejde. Lebo ja, samozrejme, chcem, aby sa liberalizoval trh, ale to znamená aj aktívnu a schopnú exekutívu. A momentálne je ministerstvo tak rozbité na maderu, že dať im aj dobrý zákon do ruky, znamená, že domrvia ešte aj to, čo mohol niekto iný spraviť dobre. Takže ja sa obávam, že aj keby zákon prešiel, tak pani ministerka s tým, čo tam teraz má, z toho aj tak spraví galimatiáš a musí to počkať jednoducho na dobrú vládu, ktorá nastúpi potom.
Kiššová, Jana, poslankyňa NR SR (2019-06-19):
Ďakujem veľmi pekne za slovo. Ja by som chcela reagovať na pár vecí. Ja som v tej svojej rozprave nechcela príliš zasahovať do toho obsahu, čo všetko a aké všetky problémy a prečo všetko si myslím, že takto zavedená povinnosť online elektronickej registračnej pokladne nie je dobrá, pretože dnes máme na stole len zmenu, ktorá sa týka posunutia nesankcionovania. Ale keďže už pán poslanec Heger tieto veci do tej diskusie priniesol, myslím si, že sú veľmi podstatné a je potrebné ich pripomínať, chcem spomenúť ešte jednu vec, ktorú treba naozaj podčiarknuť, pretože príklad v Českej republike jasne niektoré veci hovorí. Oni to už majú za sebou a veľmi dobre vedia, že tie očakávané finančné výnosy, ktoré zo zavedenia eKasy očakávali, tie neprišli. Tie jednoducho neprišli a preto ja som naozaj veľmi zvedavá, ako to dopadne na Slovensku, lebo ja som veľmi skeptická, že u nás tomu bude inak. Navyše viaceré časti toho českého zákona, ktorý je veľmi podobný inak s tým naším, český ústavný súd posúdil ako protiústavné. Preto sa aj my v tejto veci budeme obracať na Ústavný súd, aby teda posúdil, že či aj tento návrh je alebo nie je v istých bodoch protiústavný. A ešte jedna dôležitá vec, a o tej stále hovoríme, že na to nebol dostatočný čas, v Čechách to zavádzali dva roky a dva roky tilovali a dva roky sa na to pripravovali, až potom to zaviedli. U nás na to bolo jednoducho pár mesiacov, čo tiež nie je fér a toto spôsobilo tie mnohé problémy, ktoré sme mohli tiež za dva roky vyriešiť. Ale nie, tu existujú zjavne nejaké dôvody, prečo sa to nemohlo u nás zavádzať v kľude a ja teraz nehovorím, ak máme nejaké povinnosti vo vzťahu k normám európskej legislatívy, tak sa s tým malo začať skôr. Ale nieže sa najprv nič nedeje a potom všade šibeničné termíny. Ďakujem.
Paška, Pavol, predseda NR SR (2013-12-12):
Pán poslanec, viete, ja mám pamäť a nebudem tu s vami viesť teraz tento nezmyselný dialóg. Neprešiel návrh, aby sme hlasovali o štátnom rozpočte a potom som vás, keďže sme boli, neboli sme uznášaniaschopní, tak som povedal dobre, zajtra ráno budeme hlasovať o jedenástej o tom, že nebudeme hlasovať. Ale keďže som zmenil svoj názor, nebol to žiadny procedurálny návrh, budeme hlasovať o prerokovaných bodoch. Pán poslanec Mamojka.
Nachtmannová, Oľga, poslankyňa NR SR (2015-02-03):
Pán poslanec Kaník, teraz ste vlastne potvrdili, keď ste nastavovali II. pilier, že pri prechode od verejného, t. j. od sociálneho zabezpečenia ku súkromnému, teda ku sporeniu, ste to nastavili tak, že keď súkromné krachuje, tak straty sa prenášajú na štát. Tak to je ozaj úžasné! Už vám to bolo raz pripomenuté. Je spravodlivé dotovať súkromné straty? Myslím, tá paralela s tým kasínom bola veľmi trefná. A ďalej. Vy dokola opakujete, ak vám niekto oponuje, že tomu proste nerozumie. To tu počúvame stále. Všetkým oponentom to hovoríte. Ja taká plytká nebudem, ja vás za hlupáka nepovažujem, rozumiete tomu, ale maximálne to demagogicky zneužívate. Hovorili ste tu o tom, že táto vláda robí z ľudí rukojemníkov, naša politika. No je to presne naopak. Ak niekto robil rukojemníkov z ľudí tohto štátu, tak ste to boli vy. Sociálna poisťovňa, dúfam, že aspoň na tom sa zhodneme, je sociálna preto, lebo jej funkciou je hlavný princíp sociálnej spravodlivosti. Je to proste kategorický imperatív. Táto morálna zásada absentuje v ekonomických inštitúciách, DSS-kách, životných poisťovniach, bankách. Je to strašné, že už za čias Márie Terézie sa tu zaviedli prvé poistenia pre siroty, pre dôchodcov, a vy ste čerpali zdroje z Južnej Ameriky! Kde to sme boli úplne niekde inde civilizačne. Vaše návrhy? Je to cesta do biedy dláždená krásnymi rečičkami. Povedzte mi, ako bude štát ručiť za kapitálové zahraničné trhy? To ste tu mali povedať. Celý váš návrh je založený na socializácii strát. Ďakujem. (Potlesk.)